सीमेंट से भरा ट्रक टायर फूटने से पलटा, ड्राइवर-कंडक्टर को निकाला
पिपलियामंडी | नीमच से मंदसौर की ओर आ रहा सीमेंट से भरा ट्रक टायर फटने से पलट गया। कांच तोड़कर ड्राइवर-कंडक्टर को निकाला। पुलिस के अनुसार रविवार दोपहर 2 बजे का मामला है। ट्रक क्रमांक एमपी-13- जीए- 5293 पिपलिया चौपाटी पर सीमेंट लेकर जा रहा था। अगला टायर फटने से ट्रक पलट गया। मौके पर खड़े लोगों ने ट्रक ड्राइवर व कंडक्टर को कांच फोड़कर बाहर निकाला। उन्हें ज्यादा चोट नहीं आई। इधर दुर्घटना के चलते ट्रक का एक हिस्सा रेलिंग के उस पार होने से कुछ देर आवागमन बाधित रहा। पुलिस दल ने यातायात सुचारु किया।
hin_Deva hin_Deva